Държавен вестник, бр. 58, 2025 г., стр. 39

БРОЙ  58	
Д Ъ Р Ж А В Е Н  В Е С Т Н И К 	
СТР.  39   
26. да контролира използването на го­
риво-смазочните материали и специалните 
течности съгласно нормите;
27. да организира, ръководи и контролира 
настаняването и храненето на личния състав 
при провеждане на мероприятия на учебни 
центрове, полигони и др.;
28. да предлага на командира (началника) 
на военното формирование мероприятия за 
опазване на околната среда във войсковия ра­
йон (обект) и в районите за занятия и учения;
29. да ръководи организирането на хиги­
енното обслужване на подчинените военни 
формирования;
30. да организира изготвянето и да ут­
върждава седмичното меню-разкладка при 
спазване на енергийните стойности на хра­
ненията;
31. да проверява спазването на всички усло­
вия по договора, когато храненето на личния 
състав се извършва с външен изпълнител;
32. да проверява най-малко веднъж в 
седмицата качеството и количеството на 
храната, както и състоянието на хранителния 
блок (столовата), като за резултатите доклад­
ва на командира (началника) на военното 
формирование, при съмнение за качеството 
или годността на получаваните продукти и 
на готовата храна, уведомява контролните 
органи от ВМА;
33. да разработва и осъществява мероприя­
тията по спазването на мерките за безопасност 
при експлоатацията на ППС, учебно-матери­
алната база, съоръженията и другата техника;
34. да организира и контролира провежда­
нето на обществени поръчки за логистично 
осигуряване и процедурите по отдаването 
под наем на площи, зачислени на военното 
формирование, мероприятия за опазване на 
околната среда във войсковия район.
Заместник-командир на военно формирование 
по летателната подготовка
Чл. 169. (1) Заместник-командирът на 
воен­ното формирование по летателната под­
готовка е подчинен на командира (началника) 
и е началник на личния състав на военното 
формирование.
(2) Той е пряк началник на летателния 
състав на военното формирование.
(3) Заместник-командирът по летателната 
подготовка при изпълнение на правомощия­
та си по чл. 170 отдава разпореждания, като 
за тях е длъжен да докладва на командира 
(началника).
Чл. 170. (1) Заместник-командирът на 
военното формирование по летателната под­
готовка освен общите задължения на коман­
дирите (началниците) отговаря за качеството 
на летателната дейност и за обучението на 
летателните екипажи, за непосредственото 
организиране и провеждане на летателната 
дейност в съответствие с изискванията на 
документите, както и за провеждането на 
мероприятията за осигуряване безопасността 
на полетите.
(2) Заместник-командирът на военното 
формирование по летателната подготовка е 
длъжен:
1. да ръководи и участва в разработването на 
плановете за бойна готовност, за мобилизация 
и за дейността и подготовката на летателния 
състав на военното формирование; 
2. да организира изпълнението на плана 
по летателна подготовка и да контролира ме­
тодиката на обучение на летателния състав, 
провеждането на предполетните указания, 
следполетните разбори и контрол на полетите;
3. да проверява степента на подготовка на 
летателния състав и съответствието на пла­
нираните упражнения в плановите таблици;
4. да познава и организира изучаването на 
регламентиращите документи по организа­
цията и провеждането на полетите, както и 
методиката за обучение на летателния състав;
5. да организира планирането и отчитането 
на леталната подготовка;
6. да утвърждава предложенията на коман­
дирите на летателни ескадрили;
7. да осъществява контрол на провежда­
ните занятия с леталния състав за усвояване 
на най-сложните упражнения по техника на 
пилотиране и бойно използване;
8. да контролира организацията, спазването 
на методиката и качеството на предварител­
ната подготовка в летателните ескадрили;
9. да свежда месечния план и седмич­
ните таблици за полети пред заместниците 
на командира на военното формирование и 
командирите на ескадрили;
10. да провежда анализ на изпълнените 
полети през месеца пред заместниците на 
командира на военното формирование и ко­
мандирите на ескадрили;
11. да ръководи подготовката на подчине­
ните му структури; 
12. да проверява най-малко веднъж на два 
месеца вътрешния ред в ескадрилите (звената) 
и състоянието на вътрешния ред в парковете, 
като докладва за резултатите на командира 
(началника) на военното формирование;
13. да знае наличността и състоянието на 
авиационната техника и въоръжение.
Заместник-командир на военно формирование 
по „Авиационната техника и въоръжение“
Чл. 171. (1) Заместник-командирът на 
военното формирование по ,,Авиационната 
техника и въоръжение“ е подчинен на коман­
дира (началника).
(2) Заместник-командирът на военното 
формирование по ,,Авиационна техника и 
въоръжение“ е заместник на командира и